Rakečanska wohnjowa wobora dóstanje nowe dychanske nastroje
Rakecy (JK/SN). Z dróhotwarskim projektom puć mjez Rakecami a Nowej Wsu ponowić je so Rakečanska gmejnska rada zawčerawšim na swojim prěnim posedźenju po lětnjej přestawce zaběrała. Na wupisanje twarskich dźěłow běchu jenož tři firmy reagowali a swój poskitk předpołožili. Rozsudźili su so radźićeljo za Ćisowsku firmu ETD, kotraž ma za dobre 16 000 eurow dróhu a paralelnje wjeducu kolesowansku šćežku ponowić. Předewzaće je w Rakečanskej gmejnje hižo na druhich městnach derje dźěłało.
hrv_Latn szl_Latn